***PRESSEMELDING Oslo,21.august 2017***

**Nå åpner nye Montér Rauma**

**Onsdag 23. august åpner Montér Rauma i splitter nye lokaler i Strandgata 3. I det nye varehuset vil butikk, lager og kontor være samlet under ett og samme tak, og fordelt på cirka 2800 m2.**

**Alt i ett bygg**

Butikklokalet, som tidligere var J E Hovde, har eksistert siden 1927. Etter at det brant ned under krigen har det blitt gjenoppbygd og vært en del av Montér Rauma siden 2006. Montér Rauma har siden den tid holdt til i tre lokaler i Strandgata 16.

Butikk og lager var tidligere splittet av hovedgata som skapte mye trafikk- og logistikkutfordringer, både for ansatte og for kunder. Nå flytter de inn i nye og moderne lokaler rett over gata, der alt er samlet i ett og samme bygg.

«Å få alt under ett tak binder ansatte i de ulike avdelingene tettere sammen, og fører til en betydelig HMS oppgradering», sier daglig leder i Montér Rauma, Arve Fiva. «Dette resulterer i en bedre handleopplevelse for kundene våre i form av økt kvalitet på produktene, samt mer tilgjengelig hjelp og informasjon».

**Bedre presentasjon av varer**

Det nye varehuset strekker seg over 8700 m2 med uteareal, og vil tilby et større produktutvalg enn tidligere. En bedre utnyttelse av plassen gir også rom for økt presentasjon av varene, slik at en større del av sortimentet kan vises på utstilling og gjøres lett tilgjengelig for kundene.

«Nye, lyse og moderne lokaler gjør at vi får en mye bedre presentasjon av flere varer. Det er jo ikke alltid så lett for kundene å vite hva vi har på lager, men nå kan vi vise løsninger med utstillinger på alt fra dører og vinduer til kjøkken og maling», sier Fiva.

**Åpningsfest**

Nye Montér Rauma åpner onsdag 23. august og inviterer alle til åpningsfest med gode tilbud, grilling m.m.

«Vi har jobbet lenge med flyttingen og gleder oss nå til å ønske kundene våre velkommen til en hyggelig handel i nye lokaler», avslutter Fiva.

For ytterligere informasjon, ta kontakt med:

Arve Fiva

Daglig leder Montér Rauma

arve.fiva@monter.no

+47 950 40 117

Optimera er Norges største aktør innen salg og distribusjon av byggevarer, trelast og interiør med mer enn 160 utsalgssteder og 10 milliarder kroner i omsetning. Virksomheten innbefatter Optimera Proff, Optimera Handel, Optimera Logistikk, Optimera Byggsystemer og kjedene Montér, Flisekompaniet og Byggi.

Optimera er en del av det internasjonale konsernet Saint-Gobain, som har 170 000 medarbeidere i 67 land og er Europas største distributør av byggevarer.